Patru camioane încărcate cu grinzi vor străbate județul Prahova, îngreunând circulația rutieră pe trei drumuri naționale.
Potrivit Companiei Naționale de Administrare a infrastructurii rutiere, cele patru camioane se vor pun în mișcare în perioada 7-10 martie și vor avea următorul traseu:
- Intersecția DN 1A/DJ140 (Brazi) – DN 1A – DN 1 – DN1B – DN1A – DN1B – Intersecția DN 1B/DJ 203 G (Merei, județul Buzău)
Lățimea maximă a vehiculelor este de 2.55 m, viteza de deplasare urmând a fi adaptată condițiilor de trafic. Menționăm că în conformitate cu OUG 195/2002 privind circulația pe drumurile publice viteza maximă de deplasare a vehiculelor cu depășiri este de 70 km/oră.
Etapele de desfășurare ale transportului sunt stabilite de poliția rutieră. Vehiculele vor fi însoțite de autovehicule de însoțire autorizate și echipaje ale poliției rutiere.
Transportul nu se va desfășura în perioadele și pe sectoarele de drum pe care sunt semnalate fenomene meteorologice periculoase, prin codurile galben, portocaliu sau roșu.